Diari Oficial de la Generalitat Valenciana


Sumari del DOGV 4962, del 09-03-2005 (2005/2269)

ACORD de 2 de febrer de 2005 de la Comissió Territorial d'Urbanisme de Castelló, relatiu a la modificació puntual núm. 18 del Pla general al municipi d'Alcalà de Xivert.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2269


Data del document
:   02-02-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcalà de Xivert
    * pla d'urbanisme

ACORD de 2 de febrer de 2005 de la Comissió Territorial d'Urbanisme de Castelló, relatiu a la modificació puntual núm. 18 del Pla general al municipi d'Alcalà de Xivert. [2005/X2269]
  
Vist l'expedient relatiu a la modificació puntual núm. 18 del Pla general d'Alcalà de Xivert, i de conformitat amb els següents,
  
Antecedents
  
Primer
  
El ple de l'Ajuntament d'Alcalà de Xivert, en sessió de 24 de setembre de 2003, va acordar exposar al públic la modificació número 18 del PGOU, la qual cosa es va dur a terme mitjançant anuncis publicats en el periòdic Levante de Castelló de 3 d'octubre de 2003 i en el Diari Oficial de la Generalitat Valenciana núm. 4612, de 21 de juliol de 2003. Transcorregut el període d'informació al públic, durant el qual no es va formular cap al·legació, el ple va aprovar provisionalment la modificació en sessió d'11 de febrer de 2004.
  
En data 19 de juliol de 2004, té entrada en el Servei Territorial de Planificació i Ordenació Territorial de Castelló la sol·licitud de la seua aprovació definitiva. El dia 12 d'agost següent, es va procedir a establir un tràmit d'audiència a l'Ajuntament perquè aclarira detalladament alguns aspectes de la modificació, circumstància aquesta que es va produir el 3 de desembre.
  
Segon
  
El projecte consta de memòria i normativa, acompanyats d'uns plànols explicatius.
  
Tercer
  
L'objecte de la modificació és aclarir i concretar la qualificació urbanística que el PGOU va establir per a l'immoble situat al carrer Juan Barceló, 23, i Puríssima, 28, amb referència cadastral 4253132BE6645S propietat de la Cooperativa Agrícola Sant Isidre i de 236 m².
  
El pla va assignar, a aquest immoble, la qualificació de dotacional no estructural de domini i ús privat del tipus servei públic (SP), afectant-se en els plànols d'ordenació altres propietats contigües l'ús de les quals sempre ha sigut el residencial amb tipologia d'habitatge unifamiliar entre mitgeres. Es tracta per tant d'aclarir i concretar quin és l'immoble objecte de la qualificació com a dotacional no estructural de domini i ús privat (SP\* Servei Públic), sense modificar cap dels paràmetres urbanístics i ordenances particulars establides en les normes urbanístiques del PGOU.
  
Fonaments de dret
  
Primer. La tramitació de la present modificació puntual número 18 del PGOU d'Alcalà de Xivert ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU), com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
Segon. La documentació, està completa, en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.
  
Tercer. La modificació que s'examina té com a objecte identificar l'immoble qualificat com a dotacional no estructural de domini i ús privat (SP\* Servei Públic) situat al carrer Juan Barceló, 23, i carrer Puríssima, 28, de 236 m², la referència cadastral del qual és 4253132BE6645S propietat de la Cooperativa Agrícola Sant Isidre, de les propietats confrontants l'ús de les quals ha sigut sempre el residencial i que per un error en els grafia dels plànols del PGOU han tingut la qualificació de SP\* Servei Públic, quan ha de tindre la de CAN (nucli antic).
  
L'Ajuntament d'Alcalà de Xivert, mitjançant escrit registrat el 3 de desembre de 2004, ha justificat que la modificació no desafecta sòl públic, ni suposa augment de l'aprofitament lucratiu privat, per tant, les qüestions que es modifiquen es refereixen a aspectes de l'ordenació detallada, i tenen com a finalitat bàsica aclarir alguns errors detectats en els plànols del PGOU. A la vista de l'informe tècnic remés per l'Ajuntament, pot afirmar-se que aquesta modificació no vulnera cap precepte legal i es justifiquen en criteris de racionalitat, sense que impliquen tampoc increment d'edificabilitat. Cal concloure, en suma, que és possible la seua aprovació definitiva.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó del que s'ha exposat, la Comissió Territorial d'Urbanisme de Castelló acorda: Aprovar definitivament la modificació puntual número 18 del PGOU d'Alcalà de Xivert.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.
  
Castelló de la Plana, 2 de febrer de 2005.- El secretari de la Comissió Territorial d'Urbanisme: Fernando Renau Faubell.